“પારકી પંચાત”ના આ કોર્સની કસોટીમાં ફેઈલ થનાર વ્યક્તિ પર ફરીથી બીજી કસોટી આવે અને એમાં ઉત્તીર્ણ થાય ત્યાં સુધી ગોસિપ કરવા પર પ્રતિબંધ લાદી દેવામાં આવશે. જો પ્રતિબંધ લાગ્યા બાદ તેઓ કોઈક જગ્યાએ ગોસિપ કરતા નજરે ચઢશે તો “અખિલ ભારતીય પારકી પંચાત એસોશિયેશન”ની કલમ ૨૦૩(અ) મુજબ એમને આગામી કોઈ પણ કોર્સની પરીક્ષામાં બેસવા દેવામાં નહિ આવે અને એમના પંચાતપણાના ઓથેન્ટીકેશનની જવાબદારી સરકારની રહેશે નહિ જેની એમની પંચાતમાં ભાગ લેનારા તમામ નાગરિકોએ નોંધ લેવાની રહેશે.